internet vaartha 120 Views
న్యూఢిల్లీ : టెస్టు మ్యాచ్‌లో నిలదొక్కుకోవడంతోనే ఆటగాళ్ల సత్తా ఏమిటో తెలిసిపోతుందని పలువురు సినీయర్‌ క్రికెటర్లు వెల్లడిస్తుంటారు. ప్రస్తుతం వన్డే, టి20 మ్యాచ్‌లకు డిమాండ్‌ బాగా పెరిగిపోయిన రోజుల్లో వాస్తవానికి టెస్టు క్రికెట్‌ ఆడటమే తక్కువైంది. ప్రపంచ దేశాలకు చెందిన దిగ్గజ క్రికెటర్లు టెస్టు మ్యాచ్‌లను కాపాడాలంటూ సూచనలు చేయడం ఇటీవల కాలంలో కనిపిస్తుంది. ఒకప్పుడు గవాస్కర్‌,కపిల్‌దేవ్‌ వంటి ఎందరో క్రీడాకారులు టెస్టు క్రికెట్‌తో దూసుకుపోయిన తమకంటూ ఒక ప్రత్యేక స్థానాన్ని సంపాదించుకున్నారు. తరువత తరంలో కూడా చాలా మంది క్రీడాకారులు టెస్టు మ్యాచ్‌ల్లో తమదైన ముద్ర కనబరిచారు. ప్రస్తుతం న్యూజిలాండ్‌తో టీమిండియా మూడు టెస్టు మ్యాచ్‌ల సిరీస్‌ ఆడతున్న సంగతి తెలిసిందే. ఈ టెస్టు మ్యాచ్‌లో కెప్టెన్‌ కోహ్లీ వంటి కొందరు ఆశించినంతగా ముందుకెళ్లడం లేదు. ధావన్‌ తన స్థాయి తగిన ఆట ప్రదర్శించలేకపోతున్నాడు. కాగా టీమిండియాలో ప్రస్తుతం విజయ్, పుజారా కొంత మెరుగైన ఆటతో నిలదొక్కుకుంటున్నారు. న్యూజిలాండ్‌తో కాన్పూర్‌లో జరుగుతున్న తొలి టెస్టు తొలి రోజు ఆట ముగిసింది. కాగా టీమిండియా 9 వికెట్ల నష్టానికి 291 పరుగులు చేసింది. భారత బ్యాట్స్‌మెన్లలో అత్యధికంగా మురళీ విజయ్ 65 పరుగులు చేయగా, పుజారా 62 పరుగులు,అశ్విన్‌ 40 పరుగులు,రోహిత్‌ 35 పరుగులు, రాహుల్‌ 32 పరుగులు,రహానే 18 పరుగులు కోహ్లీ 9 పరుగులు చేశారు.కాగా పుజారా 62 పరుగులతో దూకుడుగా ఆడగా కెప్టెన్‌ కోహ్లీ కవలం 9 పరుగులకే పెవిలియన్‌కు వెళ్లిపోయాడు..టి విరామ సమయానికి భారత్‌ తొలి ఇన్నింగ్స్‌లో నాలుగు వికెట్ల నష్టానికి 185 పరుగులు చేసింది.ఓపెనర్లు రాహుల్‌ 32 పరుగులు,మురళీ విజయ్ 65 పరుగులతో భారత్‌కు శుభారంభాన్ని అందించారు.
మళ్లీ ఆదుకున్న విజయ్, పుజారా
కాన్పూర్‌లో న్యూజిలాండ్‌తో జరుగుతున్న ప్రతిష్టాత్మక 500వ టెస్టులో భారత్‌ జట్టు పట్టు బిగించింది. కాగా తొలి ఇన్నింగ్స్‌లో కేవలం  56 పరుగుల ఆధిక్యంతో రెండవ ఇన్నింగ్స్‌ను ప్రారంభించిన భారత జట్టు నిలకడగా ఆడుతూ భారీ ఆధిక్యం దిశగా సాగుతుంది.ఓపెనర్‌ కెఎల్‌ రాహుల్‌ 38 పరుగులు చేసి త్వరగానే ఔటైనప్పటికి వన్‌ డౌన్‌లో వచ్చిన పుజారా మరో ఓపెనర్‌ మురళీ విజయ్ తో కలిసి మూడవ రోజు ఆట ముగిసే వరకూ మరో వికెట్‌ కోల్పోకుండా  జాగ్రత్త పడ్డారు. కాగా ఈ క్రమంలో ఇద్దరు ఆటగాళ్లూ హాఫ్‌ సెంచరీలు పూర్తి చేసుకున్నారు. విజయ్ 62 పరుగులు, పుజారా 50 పరుగులు వద్ద ఆడుతూ టీమ్‌ను మళ్లీ ఆదుకున్నారు.
దులీప్‌ ట్రోఫీలో కూడా
ప్రస్తుతం న్యూజలాండ్‌తో జరుగుతున్న టెస్టు మ్యాచ్‌లోనే కాకుండా పుజారా దులీప్‌ ట్రోఫీలో కూడా తన దూకుడు కనబరిచాడు. దులీప్‌ ట్రోఫీలో కూడా పుజారా తన సూపర్‌ ఫామ్‌ను కొనసాగిస్తూ అజేయ డబుల్‌ సెంచరీ 363 బంతులు ఆడి 28 బౌండరీలతో 256 పరుగులతో చెలరేగిపోయాడు. దీంతో దులీప్‌ ట్రోఫీ ఫైనల్లో ఇండియా బ్లూ తమ తొలి ఇన్నింగ్స్‌ను 168.2 ఓవర్లలో 693 పరుగుల భారీ స్కోరు వద్ద డిక్లేర్‌ చేసింది. శామ్యూల్స్‌ జాక్సన్‌ 204 బంతులు ఆడి 15 బౌండరీలు, 2 సిక్సర్లతో సెంచరీ సాధించగా జడేజా 66 బంతుల్లో 3 బౌండరీలు, 2 సిక్సర్లతో 48 పరుగులు చేసి సత్తా చాటాడు.అంతకు ముందు 3 వికెట్లకు 362 పరుగుల ఓవర్‌నైట్‌ స్కోరుతో రెండవ రోజు ఆట కొనసాగించిన బ్లూ జట్టు అదే స్కోరు వద్ద దినేశ్‌ కార్తీక్‌ 69 బంతులు ఆడి 8 బౌండరీలతో 55 పరుగులు వద్ద వికెట్‌ కోల్పోయింది. అయితే జాక్సర్‌ సహకారంతో పుజారా చెలరేగాడు. వీరిద్దరి ఆటతీరుతో రెడ్‌ బౌలర్లు బెంబేలెత్తిపోయారు.అయిదవ వికెట్‌కు ఏకంగా 243 పరుగులు చేయడం తెలిసిందే.
కొనియాడిన కుంబ్లే
న్యూజిలాండ్‌తో ముగిసిన తొలి టెస్టు మ్యాచ్‌లో రెండు ఇన్నింగ్స్‌లో కలిపి 140 పరుగులు చేసిన పుజారాను టీమిండియా ప్రధాన కోచ్‌ కుంబ్లే కొనియాడిన సంగతి తెలిసిందే. కాగా పుజారా ఓపెనర్‌ మురళీ విజయ్ తో కలిసి రెండు సెంచరీల భాగస్వామ్యాలతో భారత్‌ విజయంలో కీలక పాత్ర పోషించాడు. దీంతో టీమిండియా కుంబ్లే తాజాగా మాట్లాడుతూ జట్టులో ప్రస్తుతం పుజారా కీలక ఆటగాడని, అతనిపై ఏ బౌలర్‌ కూడా ఒత్తిడి పెంచలేడంటూ పొగిడాడు. అయితే న్యూజిలాండ్‌తో సిరీస్‌కు ముందు వెస్టిండీస్‌తో జరిగిన టెస్టులో తక్కువ స్ట్రైక్‌రేట్‌తో నిరాశ పరిచిన పుజారాతో కుంబ్లే జట్టు కెప్టెన్‌ కోహ్లీ ప్రత్యేకంగా మాట్లాడి హెచ్చరిక కూడా జారీ చేసినట్లు సమాచారం.కాగా ఈ వాదనకు బలం చేకూరుస్తూ అక్కడ ఓక టెస్టులో అతన్ని తప్పించి రోహిత్‌ శర్మకు తుది జట్టులో స్థానం కల్పించారు. అయితే తాజాగా పుజారా పరుగులు సాధించడంలో వేగం పెరగడంతో కుంబ్లే ఆనందం వ్యక్తం చేస్తున్నాడు. టి20ల రాకతో గత ఎనిమిదేళ్లుగా బ్యాట్స్‌మెన్‌ స్ట్రైక్‌రేట్‌ పెరుగుతుంది. నేను టెస్టులు ఆడే రోజుల్లో బౌలర్ల స్ట్రెక్‌రేట్‌ గురించే మాట్లాడే వారు. బ్యాట్స్‌మెన్‌ గురించి పట్టించుకునే వారు కాదు అని కుంబ్లే వివరించాడు.